શહેરના કુંભારવાડા, ભરતનગર નવાપરા, હાદાનગર, આનંદનગર, સુભાષનગર, ખેડૂતવાસ, કરચલીયા પરા, સહિતના વીસ્તારોમાં રોજીંદી સાફ સફાઈનો અભાવ વરસાદી પાણીનો ભરાવો તથા પ્રચુર માત્રામાં એકઠા થતા કચરાના કારણે રોગચાળો તીવ્ર વેગે પ્રેસરી રહ્યો છે. શહેરના ખાનગી તથા સરકારી દવાખાનાઓમાં બાળકો, વૃધ્ધો તથા મહિલાઓ સારવાર અર્થે મોટી સંખ્યામાં જોવા મળી રહ્યા છે. લોકો એવી પણ માંગ કરી રહ્યા છે કે શહેરમાં સાફ સફાઈ અભિયાન સઘન બનાવવામાં આવે પછાત વિસ્તારોમાં તંત્ર દ્વારા ઘરે-ઘરે સર્વે કરી લોકોને જાગૃત કરવામાં આવે કલોરીનની ટીકડીઓનું વિતરણ કરવા સાથો સાથ જાહેર સ્થળો શૌચાલયો આસપાસ જંતુનાશક દવાઓનો છંટકાવ કરવામાં આવે જે તે વિસ્તારોમાં માખી મચ્છરોનો ઉપદ્રવ વધુ છે ત્યાં ફોગ મશીનનો ઉપયોગ કરી માખી મચ્છરોનો ઉપદ્રવ નિયંત્રીત કરવામાં આવે તેવી માંગ લોકો દ્વારા કરવામાં આવી રહી છે.